Kaapstad oorskry daaglikse waterverbruikteiken | Maroela Media
(Foto: Arno Smit/Unsplash)
Die Stad Kaapstad sê hy het vir die eerste keer sedert die huidige waterbeperkings ingestel is, sy waterbesparingsteiken oorskry.
Die vlakke van damme wat Kaapstad van water voorsien, staan tans op 79,7%, 'n daling van 1% sedert die vorige week. Die stad se gesamentlike waterverbruik verlede week was 657 miljoen liter per dag.
"Ons doen 'n beroep op inwoners om waterverbruik oor die volgende paar weke fyn dop te hou en gepas te reageer as die opwaartse neiging in waterverbruik voortduur," het Xanthea Limberg, burgemeesterskomiteelid vir water en afval, gesê.
"Damvlakke het gedaal tot net onder die 80%-merk en die afname gaan waarskynlik oor die somermaande versnel. Hierdie jaar was tot dusver nóg 'n droër as gewone jaar en as ons aanneem dat dié neiging gaan voortduur, is dit belangrik dat inwoners bewus bly van hul waterverbruik."
Sê gou vir my, wat doen julle met die waterheffing wat julle so wederegtelik van ons verbruikers hef elke maand?? Was dit veronderstel om gebruik te word om die water infrastuktuur op te knap nie??? Ek sal eers weer emmertjies begin rondra in my huis wanneer julle erenstig is om die probleem op te los!! Hou op om die probleem uit te wys, begin om dit aan te spreek!!!
Die Vaaldam en Vaalrivier loop leeg deur die Oranjerivier die see in….biljoene liters n jaar…skraap damme vir daai drinkwater.
Kaap-stad is nie die enigste plek in SA wat water gebruik nie… Of wil die stad al die aandag kaap. Wat van ander plekke sonder water of wat al vir jaaaaare nie tuinslange mag gebruik nie en net die muskiete in die leè swembaddens baljaar.